《题隐圃赠蒋希鲁》
宋代·范师道

勇退人难事，明公识虑长。
波涛济舟辑，霜雪见松篁。
林下开前圃，花间撤亚枪。
二疏良宴会，老杜好篇章。
道向清来胜，机于静处忘。
当除印如斗，试一较閒忙。

作者简介：（1005—1063）宋苏州吴县人，字贯之。范琪子。仁宗天圣九年进士。历起居舍人、同知谏院，迁兵部员外郎，兼侍御史。前后在言职，有闻即言，尝数奏枢密副使陈升之不当用，又奏数陈执中、王拱辰、李淑、王德用、程戡等罪。其言虽过，而仁宗每优容之。官终直龙图阁、知明州。